

ТОЧКИ ЗА ОТКРИТО ОБСЪЖДАНЕ[[1]](#footnote-1)

**Страница**

ТОЧКИ „Б“ (док. 5268/15 OJ CONS 2 AGRI 15 PECHE 20)

**НЕЗАКОНОДАТЕЛНИ ДЕЙНОСТИ — ОТКРИТИ ДЕБАТИ**

3. Работна програма на председателството 3

ОБСЪЖДАНИЯ НА ЗАКОНОДАТЕЛНИ АКТОВЕ

4. Предложение за регламент на Европейския парламент и на Съвета за създаване на многогодишен план за запасите от треска, херинга и цаца в Балтийско море и за риболовните дейности, свързани с тези запаси, за изменение на Регламент (EO) № 2187/2005 на Съвета и за отмяна на Регламент (ЕО) № 1098/2007 на Съвета [първо четене] 3

6.a) Други въпроси — Текущи законодателни предложения 4

\*

\* \*

**НЕЗАКОНОДАТЕЛНИ ДЕЙНОСТИ**

***(открит дебат съгласно член 8, параграф 2 от Процедурния правилник на Съвета)***

**3.** **Работна програма на председателството**

* Представяне от председателството

Председателят представи работната програма на латвийското председателство в сектора на селското стопанство и рибарството.

**ОБСЪЖДАНИЯ НА ЗАКОНОДАТЕЛНИ АКТОВЕ**

***(открито обсъждане съгласно член 16, параграф 8 от Договора за Европейския съюз)***

РИБАРСТВО

**4.** **Предложение за регламент на Европейския парламент и на Съвета за създаване на многогодишен план за запасите от треска, херинга и цаца в Балтийско море и за риболовните дейности, свързани с тези запаси, за изменение на Регламент (EO) № 2187/2005 на Съвета и за отмяна на Регламент (ЕО) № 1098/2007 на Съвета [първо четене]**

*Междуинституционално досие: 2014/0285 (COD)*

* Представяне от Комисията
* Обмен на мнения

14028/14 PECHE 455 CODEC 1967

5253/15 PECHE 17 CODEC 41

Комисията представи на Съвета предложението си за регламент за създаване на многогодишен план за запасите от треска, херинга и цаца в Балтийско море и за риболовните дейности, свързани с тези запаси.

В рамките на последвалия обмен на мнения Съветът като цяло приветства предложението. Много от делегациите изтъкнаха, че резултатите от обсъжданията на това предложение ще изиграят ролята на прецедент за бъдещите предложения за многогодишни планове. Някои делегации изразиха опасения по отношение на включени в предложението елементи, като напр. съответствието на определени разпоредби с избраното правно основание и обхвата на делегирането на правомощия на Комисията.

Съветът взе под внимание направеното от представителя на Комисията представяне и изказванията на делегациите.

**6.** **Други въпроси**

Рибарство

а) **Текущи законодателни предложения**

*(открито обсъждане съгласно член 16, параграф 8 от Договора за Европейския съюз)*

● **Предложение за регламент на Европейския парламент и на Съвета за изменение на регламенти (ЕО) № 850/98, (ЕО) № 2187/2005, (ЕО) № 1967/2006, (ЕО) № 1098/2007, (ЕО) № 254/2002, (ЕО) № 2347/2002 и (ЕО) № 1224/2009 на Съвета и за отмяна на Регламент (ЕО) № 1434/98 по отношение на задължението за разтоварване на сушата [първо четене]**

*Междуинституционално досие: 2013/0436 (COD)*

* Информация от председателството и Комисията относно актуалното състояние и изпълнението на задължението за разтоварване на сушата

Председателството информира делегациите относно актуалното състояние на преговорите с Европейския парламент по предложението за регламента „омнибус“. Делегациите изразиха безпокойството си поради настоящата правна несигурност, която произтича от противоречащите си приложими правила при отсъствието на регламент „омнибус“. Делегациите настояха споразумението с Европейския парламент да не доведе до увеличаване на административната тежест за държавите членки. Делегациите подкрепиха представените от председателството бъдещи мерки, насочени към бързото постигане на споразумение с Парламента по това досие.

Съветът взе под внимание коментарите на представителя на Комисията и на държавите членки и прикани Корепер да продължи да работи по това досие.

1. Обсъждания на законодателни актове на Съюза (член 16, параграф 8 от Договора за Европейския съюз), други обсъждания, открити за обществеността, и открити дебати (член 8 от Процедурния правилник на Съвета). [↑](#footnote-ref-1)